Exqrch/javanese-Komodo-pixelgpt huggingface dataset:
Celana tau dianggep mung sandhangan mligi lanang, nanging wektu iki dianggo déning lanang lan wadon
Klambi iku kain kanggo nutupi awak pérangan ndhuwur
Klambi akèh jinisé, ana klambi tradhisional lan modhèren
Jinising klambi tradhisional kaya ta ulos (Sumatra Lor), suri-suri (Sumatra Lor), anak daro lan marapulé (Sumatra Lor), Tapis (Lampung), èwèr (Papua Kulon), manawou (Papua Wétan) lan liya-liyané
Klambi kang diarani klambi modhèren iku ana kang saka klambi tradhisional kang wis diowahi, lan uga ana klambi saka budaya liyan, kaya saka Éropah, Jepang uga Cina.
Paraceratherium Paraceratherium ya iku jinis dinosaurus sing urip nalika jaman pungkasan
Jeneng liyané ya iku 'Baluchitherium'
Kéwan iki diprakirakake urip ing antarané jaman Miocene kawitan.
Sosis Sosis yaiku daging kang wis digiling lan wis dicampur bumbu-bumbu, lemak, bahan pengiket, bahan pengisi, banyu, irisan bawang, ndhog, lan bahan-bahan liya
Kabèh bahan mau banjur dilebokake ing selongsong(casing) banjur dijiret ing pucuke lan langsung digodhog
Jeneng sosis asalé saka basa Latin “Salsus”, tegesé diasike utawa diawetke
Jaman biyèn, nalika mesin pendingin durung tinemu kanggo ngawétake daging, mula nggawé sosis dadi salah siji alternatif
Dinuga sosis digawé déning wong Sumaria (saiki Irak) udakara taun 300 SM
Sosis sing kapisan dikenali saka dhokumèn Yunani kang katulis udakara taun 500 SM
Ing perkembangane sosis saiki dadi pangan kang populer ing donya, kanthi Jerman dadi kiblate
Sosis kanggo wong Jerman yaiku kalebu panganan primer lan luwih saka1200 macem sosis digawé
Pertamane sawijining tukang daging kang pinetr duwé ide kanggo nyampur daging giling karo uyah lan bumbu – bumbu kang dilebokake ing selongsong
Banjur selongsong daging mau dimasak kanthi digodhog, diasep, utawa digaringaké
Pengasapan dadi salah siji metode pengawétan kang populer tekan saiki
Jinise sosis yaiku: Prosès
Prosès dilakukake kanthi ngiris daging gedhene sak tlapak tangan (10X10X2 cm) lan diolesi uyah lan campuran gula (1%), garam kristal NaNO2 utawa KNO2 (7,5 gram kanggo 50 kg daging) banjur sodium aritrobat akèhé 22,5 gram kanggo 50 kg daging
Curing dilakokake ing suhu 2 – 4 0C suwéné sakdino sakwengi
Nalika gawé adonan dilakukake pencincangan, mènèhi bumbu-bumbu kaya uyah, gula pasir, bawang putih, merica, sendawa, masako, Sodium Tripoliphosphat (STPP), binding, lan filling
Banjur daging dilebokake ing selongsong
Selongsong umum digawé saka usus sapi, kambing, domba, lan babi
sosis ngandhut gizi kang cukup dhuwur, nanging kandhutan kolesterol sosis uga dhuwur lan bisa nyebabke hipertensi
Apamaneh kandhutan uyah sosis uga dhuwur
Ketentuan mutu sosis saka Standar Nasional Indonesia (SNI 01–3820-1995) yaiku: kadar banyu maksimal 67 persèn, abu maksimal 3 persèn, protéin minimal 13 persèn, lemak maksimal 25 persèn, lan karbohidrat maksimal 8 persèn.
The Black Eyed Peas The Black Eyed Peas ya iku grup musik saka Amérikah Sarékat pemenang Grammy Awards saka Los Angeles, California
Grup iki dumadi saka will.i.am, apl.de.ap, Taboo, lan Fergie
Wiwit album "Elephunk" dirilis taun 2003, grup iki malih misuwur ing donya internasional
The Black Eyed Peas kanyana wis ngadol 27 juta album lan "singel" ing sakabehing donya
The Black Eyed Peas tau menangake totale 80 awards lan tau ngéntukake 116 nominasi
Dhèwèké tau éntuk pahargyan 6 "Grammy Awards" (kanthi 16 nominasi)
Kwartir cabang Kwartir Cabang ya iku "organisasi" obahan Pramuka ing tingkat kabupatèn utawa kutha
Kwartir cabang dumadi liwat musyawarah cabang
Kepengurusane uga dipilih rikala musyawarah cabang
Musyawarah cabang ya iku forum kanggo "pertanggung jawaban organisasi" lan "pemilihan" uga "penetapan kepengurusan organisasi" kwartir cabang sarta nentokake "rencana kerja oganisasi"
"Kepemimpinan" ing kwartir cabang sipaté kolektif Kwartir cabang duwé tegas mimpin lan ngendalekake obahan pramuka lan kagiyatan kepramukaan ing kabupatèn utawa kotane dhéwé-dhéwé.
Crayon Shin-Chan Crayon Shin-chan (クレヨンしんちゃん Kureyon Shinchan) ya iku serial manga lan anime anggitane Yoshito Usui
Paraga mligi ya iku bocah lanang umur limang taun, dhèwèké murid taman kanak-kanak kang asring gawé ulah, lan gawé repot kabèh wong kang ana ing sakupenge
Crayon Shin-chan pisanan metu ing taun 1990 seminggu pisan ing majalah "Weekly Manga Action", kang diterbitake déning Futabasha
Crayon Shin-chan wiwit main ing TV Asahi tanggal 13 April 1992
Ing Indonésia, komik Shin-chan diterbitake déning Indorestu Pacific (sadurungé uga tau diterbitake déning Rajawali Grafiti kanthi irah-irahan Crayon)
Anime Crayon Shin-chan ing Indonésia tau diputer ing stasiun televisi Trans 7 lan saiki main ing RCTI saben dina Ngahad tabuh 07.30 WIB
Humor ing seri iki saka tumindake Shin-chan kang aneh
Kayadene nalika dhèwèké dikongkon ibune ngrapikake dolanane
Tiru bapake, Shin-chan uga seneng ndelok wong wadon kang ayu lan uga seneng ngrayu wong-wong wadon kang ayu.
Dede Yusuf Yusuf Macan Effendi (#ALIH) utawi misuwur kanthi asma Dede Yusuf inggih punika satunggalipun aktor Indonésia ingkang misuwur kanthi filem-filem laga
Dede ugi kalebet anggota DPR saking PAN périodhe 2004-2009, lan sapunika mengku kalungguhan minangka Wakil Gubernur Provinsi Jawi Kilèn périodhe 2008-2013
Dede Yusuf punika putra saking pasangan (alm) Ir
Tammy Effendi lan penyanyi Rahayu Effendi, lan gadhah kangmas inggih punika ingkang namanipun Bob Soelaiman Effendi
Ramanipun naté nyambut damel minangka Dhirèktur Taman Ismail Marzuki (TIM), ingkang ngurusi panggénan pagelaran lan kasenian
Ibunipun Dede dados penari ing Pura Bogor lan pramugari Garuda ingkang gantos profesi dados bintang filem ing taun 1965
Nalika taksih mbobot Dede Yusuf, ibunipun dados bintang filem "Macan Kemayoran" ingkang lajeng sukses ing masarakat
Amargi saking punika, ramanipun maringi nama Macan kanggé putranipun
Nalika taksih timur, Dede Yusuf remen ulah raga binaraga lan ndadoskaen aktor Hollywood ingkang sapunika dados gubernur California, Arnold Schwarzenegger minangka idholanipun
Ing babagan béladhiri, boten namung pencak silat kémawon, Dede ugi nyinaoni karaté, kungfu, kempo, jujitsu, lan taekwondo
Kaprigelanipun ing seni bela dhiri sampun damel karakter Dede, ngantos gadhah obsèsi kados déné bintang beladhiri Bruce Lee
Dede lajeng ndhèrèk casting minangka figuran Stuntman Fighter ing filem laga
Dede maragakaken karakter Cameo kaliyan Barry Prima, George Rudy, Advent Bangun, bintang laga ingkang nalika samanten sampun suksès.
Anwar Fuady Anwar Fuady (#ALIH) inggih punika satunggalipun aktor senior Indonésia
Tilas pangarsanipun organisasi aktris PARSI periode 1998-2006 punika asring maragakaken paraga antagonis meh ing sadaya filem lan sinétron ingkang dipunparagakaken
Anwar Fuadi ugi naté badhé nyobi nyalon dados présidhèn lan gubernur Sumatera Barat
Anwar sampun wiwit alit remen kaliyan jagad filem, punika amargi dipunpengaruhi saking jarak biyoskup ingkang langkung caket kaliyan griyanipun
Sasampunipun lulus SMA, Anwar langkung milih nglajengaken sekolah ing "Akademi Teater dan Film" (ATF), Jakarta
Menapa ingkang dipunangen-angen dados nyata nalika taun 1966, Anwar dados bintang filem biyoskup "Manusia dan Peristiwa"
Sasampunipun punika, Anwar dados bintang filem lan sinétron
Anwar kathahipun pikantuk paraga antagonis ing sadaya filem lan sinétron ingkang dipunparagakaken
Kiprahipun ing jagad akting boten namung ing ngajeng layar kemawon, nanging Anwar ugi pikantuk amanah dados pandheganipun PARSI periode 1998-2006, lan ugi dados tenaga ahli ing Lembaga Sensor Film Indonésia (LSF)
Sasanesipun misuwur ing jagading selebriti, Anwar ugi misuwur ing jagad pulitik amargi ing taun 2003 naté nyalon dados présidhèn lan gubernur Sumatera Barat periode 2003-2008
Setaun salajengipun, Anwar ugi nyalon malih dados Présidhèn Republik Indonesia.
Willy Dozan Willy Dozan (#ALIH) inggih punika salah satunggalipun bintang filem lan sinétron Indonesia
Willy Dozan naté manggèn ing Hongkong, Taiwan, Jepang lan Amérikah Sarékat kanggé nyinaoni lan nekuni filem ingkang genre-nipun 'action"
Willy Dozan naté dados bintang sinétron laga "Deru Debu"
Willy Dozan ugi naté sekolah ing Kahana's Stunt School ing California, Amérikah Sarékat
Willy lair kanthi nama Chuang Chen Li, lan nama internasionalipun Billy Chong
Willy Dozan punika rayinipun bintang filem nasional ing taun 1980-an Leo Chandra (ingkang misuwur kanthi asma Leo Dozan)
Willy Dozan pegatan kaliyan Betharia Sonata ing pungkasanipun Agustus 2002
Saking palakrami punika Willy lan Betharia patutan kalih, Mohammad Leon Rahman Dozan lan Nabila Rahman Dozan
Sarta Willy Dozan ingkang agaminipun Kristen punika mlebet Islam saderengipun badhé palakrami kaliyan Betharia Sonata
Willy Dozan lajeng palakrami malih kaliyan Tini Kartini ing Désa Cipongkor, Bandung, Jawa Barat, 2 Mèi 2004
Nanging boten dangu, Willy Dozan lan Tini Kartini pegatan sanajan nembé mangun bale wisma sadangunipun tigang sasi
Willy Dozan palakrami malih kaliyan Chika Ravieta ingkang nalika samanten nembé umur 21 taun ing 20 Juli 2007
Dereng wonten satunggal taun, Willy nggugat cerai ing tanggal 3 Maret 2008
Surat Qaaf Surah Qaaf (Arab: , "Qaf") iku surat angka 50 ing sajerone al-Qur'an
Surat iki kagolong surat makkiyah kang kadadéan saka 45 ayat
Dijenengi Qaf amarga surat iki diwiwiti nganggo aksara Qaf
Miturut hadits riwayat Imam Muslim, yèn Muhammad seneng maca surat iki nalika rakangat sing kapisan nalika sholat subuh lan nalika riyaya
Nanging miturut riwayat Abu Daud, Al-Baihaqi lan Ibnu Majah nyebutaké yèn Muhammad maca surat iki nalika Khotbah Salat Jumat
Saka loro riwayat iku nuduhaké yèn surat Qaaf iku sok diwaos Muhammad ing panggon umum, kanggo ngéléngaké manungsa prakara babagan anugrah kang diawènèhaké marang manungsa
Saliyané iku uga ana babagan dina uripé makluk nalika bubar kiyamat utawa "dina bangkit", dina "hisab" (étung-etungan amal), swarga, neraka, ganjaran, dosa, lsp
Surat iki diarani uga Al-Basiqat dijupuk saka tembung Al-Basiqat kang ana ing ayat 10 surat iki
Surat iki uga ngandharaké ingkaré wong-wong kafir marang Muhammad iku bab kang wajar, amarga rasul-rasul sadurungé uga diingkari lan ora dipercaya déning umat-umaté.
Green Lantern Green lantern utawi ing basa jawinipun Lentera Ijo inggih punika jeneng sanèsé saklompok tokoh fiksi, superhero ingkang muncul wonten ing buku-buku komik ingkang dipunterbitaken déning DC Comics
Tokoh Green Lantern ingkang sepisanan (Alan Scott) dipunripta déning salah satunggaling panyerat lan pengarang Bill Finger lan ugi artis Martin Nodell ing Komik All-American edisi kaping 16 (Juli 1940).
Hanbok Hanbok yaiku sandhangan tradhisional Koréa kang uga diarani "sandhangan sang angin"
Garis-garis lan lekukan-lekukane kang alus yèn disawang pancen kaya angin
Wong Koréa asring nganggo tembung "baram" utawa angin kanggo nggambaraké rasa bungah kaya ta nalika wong ketaman asmara
Angin minangka pralambang kamardhikan, tanpa bobot, lan bisa mabur sakarepe dhéwé
Sajatiné,hanbok kasusun saka "jeogori" (jaket) lan "baji" (kathok dawa)
Iki nuduhake kahanane Scythian Lor
Hanbok kanggo wong wadon béda karo hanbok wong lanang
Hanbok wong wadon iku kasusun saka rok lan ndhuwuran klambi kang memper karo bolero
Hanbok uga padatan diarani "chimajeogori", "chima" tegesé rok, lan "jeogori" tegesé jaket
Déné hanbok kanggo wong lanang iku nganggo jaket cendhak lan clana dawa sing diarani baji
Chibi Maruko-chan Chibi Maruko-chan (ちびまる子ちゃん) yaiku serial anime kang kaangkat saka manga populèr karyané Momoko Sakura lan uga jeneng undangané paraga mligi awujud bocah cilik wadon umuré sangang taun kelas 3 SD
Kisahe nyritakake komedhi urip saben dina bocah SD miturut pengalaman pengarange nalika isih cilik
Chibi Maruko-chan uga didadèkaké serial drama kanthi paraga cilik Ei Morisako (génerasi pisanan) lan Ayaka Itoh (génerasi kapindho)
Sawijining dina Hiroshi (bapake maruko) menang undian hadhiahe mobil, dhèwèké ngajak sakulawargane lumaku-lumaku nanging namung ibune kang ora mèlu amarga mabuk dharat
Pungkasane kang mangkat, mung wong papat thok (bapake, simbah kakung, maruko, lan mbakyune), embuh kenapa saben dalan mobile arep nabrak trus mula sakabehing kang ana ing jero mobil jantunge arep copot
Apa manèh simbah kakunge kang eling nalika isih nom tau nglakoni tes "kesamaan banyaknya detak jantung" lan nadhi kang dipercaya yèn jumlahe padha antarané dhetak jantung lan nadhi mula kang dites bakalan urip nganti tekan 24 jam manèh
Sanajan arep nabrak, akhire tekan ing pecinan
Nanging, wis adoh-adoh tekan pecinan, ing kana mung madhang mi
Mbakyune Maruko shock banget nganti tekan omah
Tekan omah, kaya lumrahé urusane Maruko langsung mara paturasan, banjur mbakyune ditakoni ibune, "Mau kepriye?" Mbakyune mangsuli "mi"
Saben ditakoni ibune wangsulane kayak ngono trus
Sawisé kedadeyan iku, mobile iku mung dienggo Hiroshi lunga mancing
Paraga utama ing komik Chibimaruko-chan duwé jeneng asli Momoko Sakura kaya déné jeneng pengarange, yaiku bocah wadon kelas 3 SD kang urip ing kulawarga kanthi ékonomi menengah mangisor
Dhèwèké kesed, seneng blangkrahan, bijine èlèk trus, lan kerep telat mangkat sekolah mula kerep nyusahake ibune, apa manèh nalika nggugah tangi
Sipate béda karo mbakyune kang sregep, pinter, sarta pandhiriyane kalem
Kayadene bocah saumurane, dhèwèké ora seneng yèn diwènèhi tugas omah lan kerep pilih-pilih panganan
Saliyané iku, dhèwèké putu kasayangane simbah kakunge
Maruko duwé kepinginan dadi pengarang manga nalika gedhé besok
Bapake Maruko, wong kang egois lan yèn ngendika tembunge pedhes lan sakarepe dhéwé, tau tukaran karo Maruko amarga prakara Natto
Caritané bapake ngecap Maruko kang ora seneng yaiku mung ngisin-isinake Jepang thok
Anggota kulawarga liyané nganggep ngendikane bapake kelewatan banget, saliyané iku isih akèh prakara kang ndadèkaké Maruko utawa anggota kulawarga liyané tukaran karo dhewele
Hobine mung mancing lan ngombé ombenan kang marakake mabuk
Ibune Maruko, kerep nyeneni Maruko amarga dhèwèké nakal
Sumire yaiku ibu kang dhisiplin nanging tolerir
Dhèwèké tlaten banget karo pengeluaran kulawarga lan ngupayakake éntuk barang-barang kabutuhan kanthi rega kang murah banget
Nalika isih nom, jeneng asline yaiku "Kobayashi Sumire"
Yaiku mbakyune Maruko, béda banget karo Maruko kang kesed, bandhel, kerep éntuk biji èlèk
Sakiko wong kang sregep, kalem, lan pinter
Dhèwèké kerep éntuk perhatiyan saka ibune kang ndadèkaké Maruko iri.
Sakiko yaiku murid kelas 6 SD kang padha karo sekolahé Maruko
Simbah kakunge Maruko, Maruko yaiku putu kasayangane
Simbahe iki kerep banget katon bareng karo Maruko, embuh nonton TV utawa lumaku-lumaku
Tomozou duwé sipat kang dramatis banget nalika nanggepi kaanan lan gampang kaasut omongane wong liya.
Pierre Tendean Kapten Anumerta Pierre Andreas Tendean (lair ing Jakarta tanggal 21 Fèbruari 1939; séda ing Jakarta tanggal 1 Oktober 1965) yaiku salah sawijiné kurban ing peristiwa Gerakan 30 September lan dadi pahlawan nasional Indonésia
Dhèwèkè ajudan saka Jenderal Besar DR
Abdul Harris Nasution (Menko Hankam/Kepala Staf ABRI) nalika jamanSoekarno
Abdul Harris Nasution lolos saka peristiwa nyulik nanging malah anaké, Ade Irma Suryani Nasution mati ketèmbak peluru
Pierre Tendean dhéwé dicekel déning gerombolan penculik lan dipatèni ing Lubang Buaya
Dhèwèkè diculik amarga dikira Jenderal Besar DR
Dhèwèkè dimakamké ing TMP Kalibata, Jakarta
Saiki lagi direncanakaké gawé filem babagan Pierre Tendean kanthi judhul Pierre.
Kaptèn Kaptèn saka basa Walanda, "kapitein", saka basa Latin, "capitaneus" saka tembung dhasar "caput" (endhas)
Kapten iku: Kadhang-kadhang tembung kaptèn dieja dadi "kapitèn".
Anumerta Anumerta ("posthumous") iku tindakan utawa kagiyatan sing kagandhèng karo sawenèh wong sing wis tilar donya
Sajeroning kontèks sing paling umum, anumerta racaké digandhèngaké karo pawèwèh penghargaan marang wong, awit saka jasa-jasa sing wis diayahi, racaké déning pamaréntah utawa organisasi, nalika wong mau wis tilar donya
Sajeroning donya kamilitèran, pawèwèh gelar undhak-undhakan pangkat sak tingkat dianugerahaké lan bisa uga marang wong sipil
Gelar anumerta sing paling misuwur ing Indonésia ya iku gelar sing dianugerahaké marang sanga Pahlawan Révolusi sing palastra ing Jakarta lan Yogyakarta nalika prastawa pambrontakan G30S/PKI
Sawetara penghargaan ora bisa dianugerahaké kanthi anumerta, umpamané Bebungah Nobel.
New Delhi New Delhi (basa Hindi: नई दिल्ली, basa Punjabi: ਨਵੀਂ ਦਿੱਲੀ) iku kutha krajan saka India, lan péranganing Wewengkon Ibu Kutha Nasional Delhi
Kutha iki wujud papan papréntahan liberal dhémokrasi gedhé dhéwé ing donya
New Delhi iku metropolis gedhé dhéwé katelu ing India
Awal pangadegané minangka kutha krajan saka India Britania
Gunggung pendhudhuké 10 yuta jiwa
New Delhi iku kutha kang gampang dijlajahi amarga dalan-dalané dirancang kanthi tliti sadurungé pambangunan gedhong diwiwiti nalika taun 1903
Dalan gedhé mligi ya iku Raj Path.
Bangalore Bengaluru (basa Kannada: ಬೆಂಗಳೂರು) (diwaca /'bɛŋgəɫurʊ/ sajeroning basa Kannada lan /'bæŋgəlʊɹ/ sajeroning basa Inggris) iku kutha krajan lan kutha gedhé dhéwé ing Praja India Karnataka
Kutha iki uga karan "Kutha Taman" amarga taman-taman, kembang, lan wit-witané sing éndah
Bengaluru wujud kutha gedhé dhéwé katelu lan metropolitan gedhé dhéwé kalima, kanthi populasi nalika taun 2001 gunggungé 6,5 yuta
Sadurungé 1 November 2006, jeneng kutha iki ya iku Bangalore
Sawisé India éntuk kamardikan taun 1947, Bengaluru révolusi dadi sawijining hub prodhuksi kanggo indhustri abot kaya ta Hindustan Aeronautics Limited lan Indian Space Research Organization
Sajeroning dékade pungkasan, pambentukan lan suksès perusahaan tèknologi dhuwur ing Bangaluru wis njalari tuwuhing tèknologi informasi ing India
Perusahaan IT ing Bengaluru makaryakaké watara 30% saka sayuta profésional IT India
Kutha iki uga wujud pusat pelatihan kanggo Angkatan Udara India, Madras Engineering Group (EMG), lan pulisi militèr pusat, loro sing pungkasan wujud lengen Angkatan Bersenjata India
Bengaluru wujud pangkalan èlmiah India lan wujud papan universitas risèt tuwa dhéwé India, Indian Institute of Science
Retino Diabetik Retino diabetik iku kerusakan ing mata kang bisa njalari "kebutaan"
Penyakit iki disebabaké diabetes kang wis kronis
Para penderita diabetes tipe 1 lan diabetes tipe 2 ana resiko kena penyakit iki
Penyakit iki disebabaké rusaké pembuluh getih ing rétina
Cairan saka pembuluh getih bakal njalari bercak-bercak ing retina, merga pandelengané ora jelas manèh
Ing tingkat lanjuté ana pembuluh getih anyar kang ringkih, sakmisalé pembuluh getih iku pecah njalari pendharahan
Ing fase awal bisa ditambani nganggo laser, nanging ing fase lanjutan kadang butuh operasi vitréktomi Cara nyegah
Ngontrol kandhungan gula lan tekanan getih
Pasa Arafah Pasa Arafah iku pasa ing Dina Arafah, ya iku dina kasanga ing sasi Dzulhijjah
Pasa iki kaprayogakaké banget tumrap umat muslim kang ora pinuju lunga kaji, kaya mau sajeroning riwayat saka Rasulullah "Shallallahu Alaihi wa Sallam" ngenani pasa Arafah: Fadilah
Fadilah utawa kautamaan pasa Arafah tanggal 9 Dzulhijjah didhasaraké marang hadits iki: Umat Islam béda panemu sajeroning nemtokaké tanggal 9 Dzulhijjah
Ana kang migunakaké hisab, rukyah, utawa mèlu bareng karo Arab Saudi.
Prasasti Kebon Kopi Prasasti Kebonkopi iku paninggalan Karajan Tarumanagara
Prasasti Kebon kopi tinemu ing Kampung Muara, désa Ciaruteun Ilir, Cibungbulang, Bogor, ing abad kaping 19 nalika pambabatan alas kanggo lahan perkebunan kopi
Wiwit iku prasasti iki karan Prasasti Kebon kopi nganti saiki isih ana ing panggonan asalé (insitu)
Prasasti Kebonkopi pisanan dilapuraké déning N.W
Hoepermans ing taun 1864 sing banjur disusul pandhita J.F.G
Cohen Stuart (1875), P.J
Kern (1884, 1885, 1910), R.D.M
Verbeek (1891) dan J.Ph
Prasasti Kebonkopi ditatah ing salah siji babagan lumahing watu sing cukup gedhé nganggo aksara Pallawa lan basa Sansekerta sing disusun sajeroning wangun saloka metrum Anustubh sing diapit sepasang tatahan gambar tlapak sikil gajah
Tèks: ~ ~ jayavisalasya Tarumendrasya hastinah ~ ~ Airwavatabhasya vibhatidam= padadvayam Terjemahan: “Ing kéné katon kagambar sepasang tlapak sikil…sing kaya Airawata, gajah panguwasa Taruma sing agung sajeroning….lan (?) kejayaan”
Simple Plan Simple Plan iku band pop punk asal Montréal, Québec, Kanada
Wiwit kawangun grup iki ora tau ngalami ganti anggota
Anggota grup band iku ya iku Pierre Bouvier, Jeff Stinco, Sébastien Lefebvre, Chuck Comeau, lan David Desrosiers
Simple Plan uga damel yayasan kanggo bocah-bocah cilik ingkang dadi kurban saka usada lan bocah-bocah ora duwé
Prasasti Tugu Prasasti Tugu iku salah siji prasasti sing asalé saka Karajan Tarumanagara
Prasasti mau isiné nerangaké agawé Kali Candrabaga déning Rajadirajaguru lan gawé Kali Gomati déning Purnawarman ing taun angka 22 mangsa papréntahané
Penggalian kali mau minangka gagasan kanggo ngéndhani bencana alam wujud banjir sing kerep kadadéan ing mangsa papréntahan Purnawarman, lan kurang banyu ing mangsa katiga
Prasasti Tugu tinemu ing kampung Batutumbuh, désa Tugu, persisé ing koordinat 0°06’34,05” BT lan 6°07’45,40”LS sing saiki dadi tlatah kalurahan Tugu Kidul, kacamatan Koja, Jakarta Lor Tèks:
"pura rajadhirajena guruna pinabahuna khata khyatam purim prapya candrabhagarnnavam yayau"// "pravarddhamane dvavingsad vatsare sri gunau jasa narendradhvajabhutena srimata purnavarmmana"// "prarabhya phalguna mase khata krsnastami tithau caitra sukla trayodasyam dinais siddhaikavingsakaih" "ayata satsahasrena dhanusamsasatena ca dvavingsena nadi ramya gomati nirmalodaka"// "pitamahasya rajarser vvidaryya sibiravanim brahmanair ggo sahasrena prayati krtadaksina"//
Junior Rorimpandey Junior John Rorimpandey utawa kawentar kanthi nama Chef Juna ya iku juru masak kang lair ing Manado, 20 Juli 1975
Chef Juna iku juru masak spesialis masakan Jepang lan Prancis
Bebrayan agung ing Indonesia dadi tepung karo Juna Rorimpandey jalaran dhèwèké dadi salah sijining juri ing acara lomba masak, Master Chef Indonesia
Saiki dhèwèké dadi juri wonten acara Hell's Kitchen Indonesia
Lelakoning urip Juna Rorimpandey iku meh padha karo Farah Quinn
Kekarone padha-padha ora duwé dhasar masak lan sinau masak kanthi cara informal
Pakaryan dadi juru masak (koki) ora sengaja dilakoni déning Juna Rorimpandey
Wiwitane dhèwèké mung dadi babu ing restoran sushi jalaran kudu nguripi awake dhéwé nalika kuliah ing Amérika
Sawetara anggoné nyambut gawé ing kono, Master sushi restoran iku nawani Juna Rorimpandey supaya merguru marang dhèwèké
Juna Rorimpandey digembleng tenanan
Kaprigelan lan katrampilan anggoné olah-olah ndadèkaké juragan sing nduwé restoran kesengsem banjur mromosekake Juna supaya bisa éntuk "permanent resident"
Taun 2002, dhèwèké nggenteni sushi master restoran minangka "head chef" (kepala juru masak)
Taun 2003, Juna Rorimpandey pindah menyang restoran sushi nomer 1 ing Houston ya iku "Uptown Sushi" lan dadi "Executive Chef" Sawisé bosen karo masakan Jepang, Juna pindah ing restoran Prancis ya iku "The French Laundry"
Restoran iki ditepungi minangka restoran kang ngukuhaké standar dhuwur
Arie Untung Arie Kuncoro Untung biyasa diundang kanthi jeneng Arie Untung (#ALIH)
Arie Untung iku mantan VJ MTV
Sawisé mandheg saka profèsi VJ MTV, Arie Untung banjur dadi présènter ing acara-acara kang disiyaraké ing tivi
Saliyané iku, Ari Untung uga akting
Arie miwiti kariré dadi VJ MTV
Sawisé metu saka MTV, Arie Untung banjur mèlu jejaké Dewi Rezer lan Nirina Zubir, VJ MTV kang wiwit mèlu akting ing layar amba
Film kang dibintangi Arie Untung kang sepisanan ya iku filem kang judhulé "Brownies"
Film iki diputer nalika taun (2004)
Ing filem kang diprodhuksi SinemArt iki, Arie Untung akting dadi tokoh kang jenengé Lilo
Lilo iku bocah lanang kang duwé wateg égois, seneng ngamuk, modherat, rada sinis lan sérius
Film iki uga dijurung juru main-juru main kang duwé bakat kang akting bareng Arie
Artis iki kaya ta Marcella Zalianty, Bucek Depp lan juru main filem kang anyar kang jenengé Philip, Renia lan Ino
Film iki disutradarani Setiawan Hanung Bramantyo
Sawisé main filem kang judhulé "Brownies", Arie Untung banjur main filem kaya ta filem kang judhulé "Barongsai", "Ada Hantu di Sekolah", "Gotcha" lan sinétron "Cintaku Seluas Empang"
Saliyané bisa akting, sarjana tèknik lulusan ISTN iki uga bisa dadi présènter kaya ta mimpin acara kang jenengé "Gong Show" kang disiyaraké ing stasiun tivi swasta Trans TV
Arie Untung palakrama karo Fenita Arie
Acara tivi kang dipandhu Arie Untung: Filmografi
Film kang dibintangi Arie Untung.